钦定古今图书集成/明伦汇编/闺媛典/第280卷 > 皇清十三 > 宋氏女
## 钦定古今图书集成/明伦汇编/闺媛典/第280卷 > 皇清十三 > 宋氏女

按《歙县志》：“宋氏女，家富资溪。年十四，许字汪士奎。未逾年，奎客嘉禾，为贼所戕。女闻，哭不欲生。”

母多方喻之，曰：“苟从儿志则惟命。” 母曰：“礼之所在，不儿违也。” 女遂私制髽缞，候丧归，躬吊之。母不能禁，入门，家人皆大骇。擗踊毕，问奎寝安在。家人引入，遂踞而不去，家人更大骇。女执志不移，因勉成其志。自此含辛茹苦，凡三十年而殁。宗老为立嗣，使承祧与奎合葬。